
	[bookmark: nev]SZŐKE CSABA
szoke.csaba.pio@gmail.com
Tervezőgrafika
BA, 3. félév
Eszterházy Károly Katolikus Egyetem
Bölcsészettudományi és Művészeti Kar
	
[bookmark: _GoBack]






Témavezető:
	Vékony Dorottya
tanársegéd, EKKE BMK




Folyami kavics topológia (kiadvány)

Kulcsszavak: Könyv; Számmisztika; Idő; Végtelen; Gyűjtemény
A kiadvány 800 darab folyami kavicsot örökít meg fényképek formájában.
A könyv összesen 800 oldalas, és minden egyes oldalon található egy egyedi kavics, valamint az adott oldal száma is fel van tüntetve. A kiadvány mérete nagyjából A5-ös, és a terjedelme miatt meglehetősen vastag. A könyv keménytáblás kivitelben készült, cérnafűzött belívekkel, és vászon borítóval van ellátva.

A kavicson, azon belül leginkább a folyami kavicson jól megfigyelhető az idő. Ezek ugyanis folyamatosan sérülnek, törnek el, majd a víz szépen lassan lekerekíti ezeket.

Törvényszerűen minden kavics valamilyen irányba hosszabb, ezen belül egyik vége vastagabb a másik rövidebb, így úgymond van egy „álló” állapota. Ez indokolja, hogy egy hagyományos könyvben mindegyik egy külön oldalt foglaljon el.
A terjedelmét számmisztikával támasztottam alá. 800 oldal: 8-as szám, mint a végtelen jele, ami a mű monotonitása, a számtalannak tűnő kavicsokra utal. A nulla pedig a jelentéktelenséget is jelentheti, ami a szintén a kavicsokra csatol vissza.

Összességében a műnek sok olvasata van, számomra ez leginkább az idő egyfajta megértése, a végtelen kontextusba helyezése.



